ΓΡΑΠΤΗ ΕΡΩΤΗΣΗ P-1433/01

υποβολή: Karl von Wogau (PPE-DE) προς την Επιτροπή

(11 Μαΐου 2001)

Θέμα: Αποκλίσεις κατά τη μετατροπή σε ευρώ ποσών εκφρασμένων σε μάρκα Γερμανίας

Σύμφωνα με τη νομοθεσία σχετικά με την ανάθεση δημοσίων συμβάσεων έργων (VOB), στην Ομοσπονδιακή Δημοκρατία της Γερμανίας, μία σύμβαση μεταξύ αναθέτοντος και αναδόχου (τεχνίτη, κατασκευαστικής εταιρείας) βασίζεται στις ενιαίες τιμές που ορίζονται στη συγγραφήποχρεώσεων. Ως βάση για την αμοιβή λαμβάνεται η ενιαία τιμή, και κατά τονπολογισμό πολλαπλασιάζεται το μέγεθος των ήδη κατασκευασθέντων τμημάτων του έργου με τις ενιαίες τιμές. Κατά τον τελικόπολογισμό ενδέχεται να προκύψουν αποκλίσεις μεταξύ των επιμέρους ποσών. Στις περιπτώσεις αυτές τίθεται το ερώτημα, ποια είναι η νομική βάση που πρέπει να εφαρμοσθεί. Το παράδειγμα που ακολουθεί είναι ενδεικτικό αυτού του προβλήματος:

Στο πλαίσιο μιας πρόσκλησηςποβολής προσφορών δημιουργείται η εξής κατάσταση:

- Τίτλος: χωματουργικά έργα

1. αφαίρεση και επισώρευση του επιφανειακού στρώματος του εδάφους - 250 000 τ.μ. επί 7,97 μάρκα/τ.μ. = 1 992 500,00 μάρκα

2. ισοπέδωση του εδάφους - 250 000 τ.μ. επί 6,64 μάρκα/τ.μ. = 1 660 000,00 μάρκα

3. επίστρωση με χαλίκια - 250 000 τ.μ. επί 19,04 μάρκα/τ.μ. = 4 760 000,00 μάρκα

άθροισμα: 8 412 500,00 μάρκα = 4 301 242,90 ευρώ

- Τίτλος: χωματουργικά έργα

1. αφαίρεση και επισώρευση του επιφανειακού στρώματος του εδάφους - 250 000 τ.μ. επί 4,07 ευρώ/τ.μ. = 1 017 500,00 ευρώ

2. ισοπέδωση του εδάφους - 250 000 τ.μ. επί 3,39 ευρώ/τ.μ. = 847 500,00 ευρώ

3. επίστρωση με χαλίκια - 250 000 τ.μ. επί 9,73 ευρώ/τ.μ. = 2 432 500,00 ευρώ

άθροισμα: 4 297 500,00 ευρώ

- Η διαφορά ανέρχεται σε: 5 742,90 ευρώ

Γνωρίζει Επιτροπή της ότι μπορεί να προκύψουν αποκλίσεις αυτού του είδους; Ποια νομική βάση εφαρμόζεται σε ανάλογες περιπτώσεις; Εάν τα συμβαλλόμενα μέρη δεν έχουν προβλέψει, στο πλαίσιο της σύμβασης, ρύθμιση για τις εν λόγω αποκλίσεις, ισχύει η ρύθμιση για τις ενιαίες τιμές ή η ρύθμιση σχετικά με τη μετατροπή του συνολικού ποσού;

Απάντηση του κ. Solbes Mira εξ ονόματος της Επιτροπής

(14 Ιουνίου 2001)

Η κοινοτική νομοθεσία σχετικά με την στρογγυλοποίηση μετά την μετατροπή σε μονάδες ευρώ προβλέπεται στον κανονισμό (ΕΚ) αριθ. 1103/97 του Συμβουλίου, της 17ης Ιουνίου 1997, που καθορίζει ορισμένες διατάξεις σχετικά με την εισαγωγή του ευρώ,(1) και ιδίως στα άρθρα 4 και 5. Οι εν λόγω διατάξεις δεν καθορίζουν παρά τους ελάχιστους κανόνες ακρίβειας που θα εγγυηθούν μια ελάχιστη ακρίβεια κατά τη μετατροπή και τη στρογγυλοποίηση. Η κοινοτική νομοθεσία δεν αποκλείει την εφαρμογή ενδεχομένως ισχυουσών εθνικών διατάξεων ή πρακτικών στον τομέα της στρογγυλοποίησης ώστε να επιτευχθεί μεγαλύτερη ακρίβεια,πό τον όρο ότι δεν αντίκεινται στην εν λόγω κοινοτική νομοθεσία.

Η Επιτροπή έχει επίγνωση του προβλήματος της μετατροπής ποσών και προϊόντων νομισματικών ποσών που εξετάζει λεπτομερώς το Euro-Paper αριθ. 22 Η εισαγωγή του ευρώ και η στρογγυλοποίηση των νομισματικών ποσών(2) (ιδίως το σημείο 4.1.2.).

Σύμφωνα με το έγγραφο αυτό, η κατάλληλη λύση στα προβλήματα αυτά εξαρτάται κάθε φορά από τις συνθήκες και ιδίως από την ερμηνεία της εν λόγω σύμβασης. Ως προς αυτό, μπορεί να είναι σημαντικό το να γνωρίζουμε εάν τα μέρη συμφώνησαν για μια μονάδα αναφοράς ή εάν η συμφωνία για τη μονάδα αναφοράς μπορεί να αλλάξει λόγω των συνθηκών. Επίσης, μπορεί να είναι σημαντικό το να γνωρίζουμε εάν, σύμφωνα με τη βούληση των μερών, πρέπει να θεωρηθούν πολλές συναλλαγές ως μεμονωμένες συμβάσεις που περιλαμβάνουν χωριστές συμφωνίες πληρωμής ή εάν κάθε μεμονωμένη θέση αποτελεί τμήμα ενός εσωτερικούπολογισμού του τελικού οφειλομένου ποσού. Στην πρώτη περίπτωση, πρέπει να μετατραπούν και να στρογγυλοποιηθούν τα χωριστά νομισματικά ποσά, ενώ στη δεύτερη περίπτωση θα πρέπει να ληφθείπόψη το σύνολο των οφειλομένων ποσών.

Κατά κανόνα, είναι δυνατό να αυξηθεί η ακρίβεια τωνπολογισμών, χρησιμοποιώντας μεγαλύτερο αριθμό δεκαδικών ψηφίων κατά τη μετατροπή, κατά τρόπο ώστε η εν λόγω μετατροπή να μην συνεπάγεται μεγάλες διαφορές για τα συμβαλλόμενα μέρη.

(1) ΕΕ L 162 της 19.6.1997.

(2) http://europa.eu.int/comm/economy finance/document/europap/eup22de.htm.